open-index/open-wikipedia-markdown huggingface dataset:
Hiihdon Suomen-mestaruuskilpailut 1925

**Hiihdon Suomen-mestaruuskilpailut** pidettiin vuonna **1925** Jyväskylässä ja Kuopiossa. Huonon lumitilanteen vuoksi Jyväskylän kilpailut järjestettiin alkuperäistä suunnitelmaa myöhemmin. Lahden Salpausselän kisojen yhdistetyn kisa ja mäenlaskukisa olivat samalla vuoden 1925 SM-kisoja.

## Tulokset
### Miehet, 10 kilometriä

Kilpailu käytiin Jyväskylässä 28. helmikuuta. Haapaveden Hiihtäjät voitti joukkuekilpailun, johon laskettiin viiden hiihtäjän yhteistulos.

### Miehet, 30 kilometriä

Kilpailu käytiin Jyväskylässä 1. maaliskuuta.

### Miehet, 60 kilometriä

Kilpailu käytiin Kuopiossa 8. maaliskuuta.

### Miehet, Joukkuehiihto 5 x 10 km

### Miehet, 5 x 2 kilometrin viesti

Kilpailu käytiin Kuopiosa 8.3. Maaliin pääsi kaksi joukkuetta. Iisalmen Visan joukkue keskeytti.

### Naiset, 5 kilometriä

Kilpailu käytiin Jyväskylässä.

### Mäkihyppy

Kilpailu käytiin Lahdessa Salpausselän kisojen yhteydessä 22.3.

### Yhdistetty

Kilpailu käytiin Lahdessa Salpausselän kisojen yhteydessä 21.3. Osanottajia oli kaikkiaan 13.

## Lähteet
*
*
* Helsingin Sanomat 22.3.1925: No 80 sivu 13: "Salpausselän hiihdot".
* Helsingin Sanomat 23.3.1925: No 81 sivu 1: "Salpausselän hiihto".

### Viitteet
Hiihdon Suomen-mestaruuskilpailut 1926

**Hiihdon Suomen-mestaruuskilpailut 1926** pidettiin Haapavedellä 15.–16. tammikuuta ja Kajaanissa 13.–14. maaliskuuta 1926. Mäkikisa käytiin Hämeenlinnassa 28. helmikuuta 1926.

## Tulokset
### Miehet, 10 kilometriä



Kilpailu käytiin Haapavedellä 16. tammikuuta. Haapaveden Hiihtäjät voitti joukkuekilpailun, johon laskettiin viiden hiihtäjän yhteistulos.



### Miehet, 30 kilometriä



Kilpailu käytiin Haapavedellä 17. tammikuuta.



### Miehet, 60 kilometriä



Kilpailu käytiin Kajaanissa 15.3. osana 5. Kainuun Talvipäiviä. Matka hiihdettiin kolmena 20 kilometrin lenkkinä.



### 5 x 2 kilometriä, viesti



Kilpailu käytiin Kajaanissa 13.3. Kainuun 5. Talvikisojen yhteydessä.



### Naiset, 5 kilometriä



Kilpailu käytiin Haapavedellä.



### Mäkihyppy




Kilpailu käytiin Hämeenlinnassa 28.2. Kilpailijoita oli kaikkiaan 22.



### Yhdistetty




Kilpailu käytiin Helsingissä 30.-31.1. Mäkikilpailu suoritettiin Alppilassa. Kilpailut olivat samalla valintakisat Lahdessa pidettäviin MM-kisoihin.



## Lähteet
*
*
* Helsingin Sanomat 1.2.1926: No 31 sivu 4: "Suomen mestaruuskilpailut yhdistetyssä, murtomaahiihdossa ja mäenlaskussa - Nykänen mestari"
* Etelä-Suomen Sanomat 2.3.1926: No 24 sivu 1: "Nuotio Suomen mäenlaskumestari"
* Hämeen Sanomat 2.3.1926: No 50 sivu 2: "Suomen mäenlaskumestaruuskilpailut"
* Kainuun Sanomat 16.3.1926: No 30 sivu 1-2: "Viidennet Kainuun Talvikisat"

### Viitteet
Barbitetrat

**Barbitetrat** eli vanhemmalta nimeltään **lahnatetrat** (Curimatidae) on tetrakaloihin kuuluva heimo. Heimon lajeja tavataan makeista vesistä Etelä-Amerikasta. Eräitä heimon lajeja pidetään akvaarioissa.

## Lajit ja anatomia
Barbitetrojen heimoon kuuluu 8 sukua ja lähteestä riippuen 97&ndash;103 lajia. Ruumiinmuodoltaan ne ovat soikeita ja litteähköjä kaloja. Heimon pienin laji punabarbitetra (*Curimatopsis evelynae*) kasvaa noin 3&nbsp;cm pitkäksi, kun suurin laji barbitetra (*Curimata mivartii*) voi ssaavuttaa 35&ndash;45&nbsp;cm:n pituuden. Muista tetrakaloista barbitetralajit erottaa parhaiten hampaiden täydellisestä puuttumisesta. Heimon kaloilla esiintyy seksuaalidimorfiaa. Koiraat ovat usein hyvinkin värikkäitä ja esitetlevät pyrstöään huokutellakseen naaraita. Barbitetralajeilla on rasvaevä.

## Levinneisyys ja elintavat
Barbitetralajeja tavataan laajalta alueelta Etelä-Amerikasta. Ne elävät makeavetisissä puroissa ja joissa muodostaen tyypillisesti suuria parvia. Niiden ravintoa ovat rihmamaiset levät, kasvinosat ja kuollut orgaaninen aines. Monet heimon lejista ovat Etelä-Amerikassa kaupallisestikin merkittäviä ruokakaloja.

## Lähteet
Lehmo Balls -96

**Lehmo Balls -96** (myös Lehmo Balls'96, lyhenne LeBa-96) on kontiolahtelainen salibandyjoukkue. Seuran edustusjoukkue on pelannut parhaimmillaan kautena 2009-2010 miesten I-divisioonassa. Nyt edustus pelaa miesten II-divisioonassa kaudella 2024-25 nimellä LeBa96 OldBoys. Naisten joukkue pelaa II-divisioonan SK-Sarjaa. Seuralla on paljon junioritoimintaa eri ikäluokissa. Myös salibandykerhot kuuluvat seuran toimintaan. Jäsenmäärä ylitti 200 jäsenen rajan kaudella 2008-2009 ja tällä hetkellä LeBalaisia on n.300. 

## Lähteet

## Aiheesta muualla
*Seuran sivusto
Abū Ḥanīfa

**Abu Hanifan-Nu'man ibn Thabit ibn Zoot** (; 699–767 / Hidžri: 80–148 Bagdad) oli imaami ja uskonoppinut, joka perusti yhden neljästä sunnimuslimeiden lakikoulukunnista, Hanafi-koulukunnan. 

## Elämä

Perimätiedon mukaan Abū Ḥanīfa syntyi Irakin Kufassa vuonna 699. Hän kuului siten Tabi‘un-sukupolveen, eli henkilöihin, jotka olivat profeetta Muhammedin seuralaisten oppilaita. Paitsi pyhän lain huippuasiantuntijana hänet tunnettiin myös hurskaudesta ja asketismista. Hänellä oli useita vaatekauppoja, joita hän kiersi valvomassa. Varallisuuttaan hän käytti avustamalla rahallisesti opiskelijoitaan ja pyhän lain muita tutkijoita. Nämä ymmärsivät Abu Hanifan anteliaisuuden merkityksen itselleen vasta, kun tämä kuoli.

Abu Hanifa ei käyttänyt öitään nukkumiseen. Jotkut antoivat hänelle lempinimen ”Tappi”, koska hän tapitti rukouksessa pitkin yötä usein lausuen läpi koko Koraanin näissä yörukouksissa. Paikassa, jossa hän kuoli, hänen laskettiin resitoineen Koraanin läpi seitsemän tuhatta kertaa. Hän ei koskaan istunut sellaisen talon varjossa, jonka omistajalle hän oli lainannut rahaa, sillä hän sanoi: ”Jokainen laina, josta antajalle jotain hyötyä, on koronkiskontaa”. Abu Hanifa kuoli Bagdadissa 70 vuoden iässä vuonna 767. 

## Lainopillinen työ
Abu Hanifa edisti islamilaisen lain teoreettista systematisointia saaden aikaan huomattavaa kehitystä teknisessä lakiajattelussa. Abu Hanifa muun muassa täsmensi analogisen päättelyn (*[[qiyas]]*) ehtoja. Imaami Shafi'illa oli tapana sanoa: ”Oikeustieteessä olemme kaikki Abu Hanifan lapsia”.

## Katso myös

* Šarian historia

## Lähteet

* 
*
*

### Viitteet
André Prévost

**Jean Marie André Prévost** (26. maaliskuuta 1860 Reims, Marne – 15. helmikuuta 1919 Pariisi) oli ranskalainen tennispelaaja. Hän saavutti Pariisin kesäolympialaisissa 1900 pronssia nelinpelissä yhdessä Georges de la Chapellen kanssa.

Ranskan avoimessa mestaruusturnauksessa vuonna 1900 Prévost hävisi kaksinpelin loppuottelussa Paul Aymélle.

## Lähteet
Väinö I. Haapalainen

**Väinö Ilmari Haapalainen** (15. lokakuuta 1916 Viipuri – 20. helmikuuta 1977 Pori) oli suomalainen säveltäjä ja kanttori-urkuri. Hänen isänsä oli tunnettu Viipurissa vaikuttanut säveltäjä Väinö Haapalainen.

## Elämä
Haapalainen aloitti opinnot Viipurin musiikkiopistossa jo kuusivuotiaana ja jatkoi niitä myöhemmin Helsingin konservatoriossa. Valmistuttuaan hän toimi aluksi Viipurissa kanttori-urkurina, mutta muutti talvisodan vuoksi Poriin 1940. Haapalainen toimi kaupungissa muusikkona ja musiikinopettajana, kunnes hänet vuonna 1956 nimitettiin Reposaaren seurakunnan kanttoriksi.

Säveltäjänä Haapalaisen tuotanto käsittää muun muassa kolme sinfoniaa sekä kaksi viulukonserttoa ja sellosonaattia. Lisäksi hän sävelsi erilaisia orkesterisarjoja, kantaatteja sekä kuoroteoksia. Haapalaisen merkittävimpänä hengellisenä sävellyksenä pidetään hänen vuonna 1963 Keski-Porin kirkon 100-vuotisjuhliin säveltämäänsä kantaattia *Temppelin kellot*. Haapalaisen tiedetään säveltäneen musiikkia myös ainakin kahteen Kaarina Alavan näytelmään.

Hänen ainoat äänilevylle päässeet sävellyksensä ovat ilmeisesti Helsingin Varuskuntasoittokunnan ja Sotilaskuoron esittämä *Sotapoikia Suomen on* (san. Kalle Väänänen) vuodelta 1953 sekä Porin Mies-Laulun 1985 levyttämä *Hyökyaalto*, joka on sävelletty V. A. Koskenniemen runoon. Myös muun muassa Pori Sinfoniettan albumilla *[[Valse Lente - Suomalaisia valsseja]]* vuonna 1994 julkaistu *Vanha suomalainen valssi* on joissakin lähteissä merkitty Väinö Ilmari Haapalaisen säveltämäksi, mutta se on alun perin hänen isänsä kappale vuodelta 1929. Lisäksi Radion viihdeorkesteri on nauhoittanut Haapalaisen *Balettikuvia*-orkesterisarjan vuonna 1974.

## Lähteet

## Aiheesta muualla
*Väinö I. Haapalainen Pori-tiedossa
Holger Behrendt

**Holger Behrendt** (s. 29. tammikuuta 1964 Schönebeck, Saksi-Anhalt, Saksan demokraattinen tasavalta) on itäsaksalainen telinevoimistelun olympiavoittaja. Hän on myöhemmin toiminut voimisteluvalmentajana.

Behrendt voitti Soulin olympialaisissa 1988 kultaa renkailla. Lisäksi hän saavutti hopeaa joukkuekilpailussa ja pronssia rekillä sekä sijoittui hevosella viidenneksi.

MM-kilpailuissa Behrendt saavutti pronssia joukkuekilpailussa Montrealissa 1985 sekä rekillä ja joukkuekilpailussa Rotterdamissa 1987.

EM-kilpailuissa Behrendt voitti kultaa renkailla Tukholmassa 1989. Samoissa kisoissa hän saavutti pronssia moniottelussa ja permannolla. Moskovassa 1987 hän saavutti EM-hopeaa nojapuilla ja -pronssia hypyssä.

## Lähteet

* 
* 
* 

### Viitteet
Sven Tippelt

**Sven Tippelt** (s. 3. kesäkuuta 1965 Leipzig, Saksan demokraattinen tasavalta) on itäsaksalainen telinevoimistelun olympiamitalisti.

Tippelt saavutti Soulin olympialaisissa 1988 hopeaa joukkuekilpailussa sekä pronssia renkailla ja nojapuilla. Lisäksi hän sijoittui henkilökohtaisessa moniottelussa neljänneksi ja hevosella seitsemänneksi. Barcelonan olympialaisissa 1992 hän edusti Saksaa ja sijoittui joukkuekilpailussa neljänneksi, mutta parhaaksi henkilökohtaiseksi sijoitukseksi jäi 11. sija renkaitten karsinnassa.

MM-kilpailuissa Tippelt saavutti pronssia nojapuilla Rotterdamissa 1987. Joukkuekilpailussa hän sai MM-hopeaa Stuttgartissa 1989 sekä -pronssia Montrealissa 1985 ja Rotterdamissa 1987.

## Lähteet

* 
* 

### Viitteet
Georges de la Chapelle

**Luc Henri Hervé Guy Gardye de la Chapelle** (16. heinäkuuta 1868 Farges-Allichamps, Cher – 27. elokuuta 1923) oli ranskalainen tennispelaaja. Hän saavutti Pariisin kesäolympialaisissa 1900 pronssia nelinpelissä yhdessä André Prévostin kanssa.

## Lähteet
Hanna Ryti

**Hanna Ryti** (s. 1977) on suomalainen teatteriohjaaja, kirjailija ja näytelmäkirjailija. Hän on toiminut myös radion kulttuuritoimittajana ja juontajana sekä kouluttajana. Häneltä on ilmestynyt Siltalan kustantamana kolme romaania: *Syli* (2017), *Rakkaudettomuus* (2019) ja *Eron kuvia* (2021) ja WSOYn "Kaatuminen" (2025)

Ryti on koulutukseltaan teatteritaiteen maisteri (Taideyliopiston Teatterikorkeakoulu 2015), teatteri-ilmaisun ohjaaja (Helsingin ammattikorkeakoulu Stadia, 2003) ja humanististen tieteiden kandidaatti (Tampereen yliopisto, 2011).

## Ohjauksia (valikoima)
* Venho-Hakli: Sylvi - ensimmäinen nainen, Mikkelin Teatteri 2025 
* Hanna Ryti & Cécile Orblin: Vala! TTT, Espoon Kaupunginteatteri 2022, KokoTeatteri 2023
* Mauri Kunnas - Hanna Ryti: Herra Hakkarainen harrastaa, Tanssiteatteri Hurjaruuth 2023
* Lewis Caroll - Hanna Ryti: Liisa Ihmemaassa  Mikkelin Teatteri, 2022
* Astrid Lindgren, dramatisointi Aleksander Mørk-Eidem: Veljeni Leijonamieli, Mikkelin teatteri 2019.
* Hanna Ryti (teksti ja ohjaus): Aina on joku syy, Teatteri Takomo 2018.
* Hanna Ryti (dramaturgia ja ohjaus): Tyrmä, Teatterikorkeakoulu 2015, vierailu myös Riihimäen teatterissa.
* Pirjo Toikka: Johtajan kaappi. Elannon Näyttämö 2015
* Hanna Ryti ja työryhmä: Vieressä, Reunaryhmä ja Valtimonteatteri 2014
* Johanna Peltonen ja Hanna Ryti: Pim Pam pallomaakailuseik, ReunaRyhmä, Matkalaukkuteatteri, Taikalamppuverkoston vuoden itu 2013, Hurraa -festivaali 2013.
* Pirjo Toikka: Leipätehtaan naiset. Elannon näyttämön 90-vuotisjuhlateos. 2011
* Hanna Ryti: Yks kaks kaupungissa, lastennäytelmä. ReunaRyhmä. 2011
* Hanna Ryti: 30+ sisarta. ReunaRyhmä, Malmitalo 2010
*Veera Tyhtilä: Teuvo – Leevi and the Leavings -­musikaali. Vaasan ylioppilasteatteri Ramppi 2010 
* Hanna Ryti: Sota – absurdi tragedia, ReunaRyhmä 2008
* Teatteri Pensas: Yövaellus - Liikkuva esitys Punkaharjun maisemissa. Itä-­Savon kansanmusiikkiyhdistys 2008.
* Aleksis Kivi: Kihlaus, Teatteri Pensas 2008.
* Hanna Ryti (dram): Petollinen renki. Teatteri Pensas 2006.
* Hanna Ryti: Aatosta jaloa ja alhaista mieltä, Teatteri Pensas 2005.
* Hanna Ryti: Ella-­Kaarinan ongelmaboksi, Radio Suomi 2004.
* Hanna Ryti: Kesämies top 30, Radio Suomi 2003

## Teokset
* 
* 
* 
* 

## Lähteet

## Aiheesta muualla
* Hanna Rytin verkkosivut
* tp://www.vimeo.com/hannaryti
* Hanna Ryti Näytelmät.fi-sivustolla
* http://www.skenet.fi/artikkeli/10/11/30-sisarta 
* http://pensas.org/arkisto/menneet-esitykset/
* http://www.pax.fi/node/25118
* Säkö, Maria: Pim pom, hurjan hauskoja virheitä HS.fi. 16.3.2013.
Donna-Marie Hartley

**Donna-Marie Louise Hartley-Wass** (ent. **Murray-Hartley**, **Murray-Ormondroyd**, 1. toukokuuta 1955 Southampton – 7. kesäkuuta 2013 Yorkshire) oli brittiläinen pikajuoksija ja olympiamitalisti.

Hartley kuului Ison-Britannian olympiapronssia Moskovassa 1980 voittaneeseen 4×400 metrin joukkueeseen. Münchenissä 1972 hän ei selviytynyt 200 metrillä loppukilpailuun. Samoin kävi 400 metrillä Montréalissa 1976. Jälkimmäisissä kisoissa hän lisäksi sijoittui pitkässä viestissä Ison-Britannian joukkueessa seitsemänneksi.

Hartley-Wass kuoli Yorkshiressa 58-vuotiaana ollessaan ottamassa aurinkoa kotinsa takapihalla, mistä hänen miehensä löysi hänet kuolleena.

## Lähteet
* 

### Viitteet
Andreas Wecker

**Andreas Wecker** (s. 2. tammikuuta 1970 Straßfurt, Saksi-Anhalt, Saksan demokraattinen tasavalta) on saksalainen, alun perin Itä-Saksaa edustanut telinevoimistelun olympiavoittaja.

Wecker saavutti Soulin olympialaisissa 1988 Itä-Saksan joukkueessa hopeaa joukkuekilpailussa ja sijoittui rekillä kahdeksanneksi. Barcelonan olympialaisissa 1992 hän edusti Saksaa ja saavutti hopeaa rekillä sekä pronssia renkailla ja hevosella. Lisäksi hän sijoittui neljänneksi joukkuekilpailussa ja henkilökohtaisessa moniottelussa sekä seitsemänneksi permannolla ja nojapuilla. Atlantan olympialaisissa 1996 Wecker voitti kultaa nojapuilla sekä sijoittui viidenneksi renkailla ja seitsemänneksi joukkuekilpailussa. Neljänsissä olympialaisissaan Sydneyssä 2000 hän sijoittui parhaimmillaan joukkuekilpailun karsinnassa kymmenenneksi sekä hevosen karsinnassa 19:nneksi.

MM-kilpailuissa Wecker saavutti kymmenen mitalia, joista yksi oli kultaa. Vuonna 1989 hän sai hopeaa hevosella, renkailla ja joukkuekilpailussa sekä pronssia rekillä. Vuonna 1991 hän sai hopeaa renkailla ja pronssia joukkuekilpailussa. Vuonna 1993 hän saavutti hopeaa hevosella ja renkailla sekä pronssia moniottelussa. Vuonna 1995 Wecker voitti MM-kultaa rekillä.

Wecker voitti EM-kultaa rekillä Tukholmassa 1989 ja Budapestissa 1992. Lisäksi hän sai vuonna 1989 hopeaa nojapuilla ja hevosella sekä vuonna 1994 hopeaa renkailla ja pronssia joukkuekilpailussa.

## Lähteet

* 
* 
* 

### Viitteet
Janay DeLoach Soukup

**Cynthia ”Janay” DeLoach** (s. 12. lokakuuta 1985) on yhdysvaltalainen yleisurheilija. Arvokisatasolla hän on kilpaillut pituushypyssä ja aitajuoksussa.

## Ura
### Alkuvuodet
Deloach valmistui Ben Eielson High Schoolista 19. toukokuuta 2003. Hän pelasi koko lukion ajan koripalloa ja oli jopa cheerleading-joukkueessa lukuvuoden aikana. Hän oli Lady Ravensin eniten pisteitä tehnyt pelaaja.

### Ammattilaisura
Deloach oli maailmanmestaruuskilpailuissa 2011 pituushypyssä kuudes. Sisäratojen MM-kilpailuissa 2012 hän sijoittui pituushypyssä toiseksi tuloksella 698 cm ja Lontoon kesäolympialaisissa kolmanneksi tuloksella 689 cm. Moskovan MM-kilpailuissa 2013 hän oli yhdestoista.

Sopotin MM-hallikilpailuissa 2014 hän kilpaili 60 metrin aitajuoksussa sijoittuen viidenneksi.

### Kansalliset mestaruus- ja karsintakilpailut
Yhdysvaltain olympiakarsinnoissa 2012 hän sijoittui pituushypyssä kolmanneksi myötätuulituloksella 708 cm. Kilpailussa hän hyppäsi myös sallituissa olosuhteissa ennätyksensä 703 cm. Lajin Yhdysvaltojen-mestaruuden hän on voittanut ulkoradoilla 2013 ja sisäradoilla 2011, 2012 ja 2013.

## Yksityiselämä
Deloachin vanhemmat ovat Dede ja William Deloach. Janay on naimisissa Patrick Soukupin kanssa. Parin häät pidettiin syyskuussa 2012 salaisessa paikassa. 

## Lähteet
Sylvio Kroll

**Sylvio Kroll** (s. 29. huhtikuuta 1965 Lübben, Brandenburg, Saksan demokraattinen tasavalta) on saksalainen, alun perin Itä-Saksaa edustanut telinevoimistelun olympiamitalisti.

Kroll saavutti Soulin olympialaisissa 1988 itäsaksalaisena hopeaa joukkuekilpailussa ja hypyssä sekä sijoittui nojapuilla seitsemänneksi, hevosella kahdeksanneksi ja moniottelussa kymmenenneksi. Barcelonan olympialaisissa 1992 hän edusti Saksaa ja sijoittui neljänneksi joukkuekilpailussa, kuudenneksi hypyssä ja 26:nneksi moniottelussa.

MM-kilpailuissa Wecker saavutti yhdeksän mitalia, joista kaksi oli kultaa. Vuonna 1985 hän voitti kultaa nojapuilla sekä saavutti hopeaa rekillä sekä pronssia moniottelussa ja joukkuekilpailussa. Vuonna 1987 hän voitti kultaa hypyssä ja saavutti pronssia joukkuekilpailussa. Vuonna 1989 hän sai hopeaa hypyssä ja joukkuekilpailussa. Mitalikokoelman täydensi vuoden 1991 MM-pronssi joukkuekilpailusta.

Kroll voitti EM-kultaa hypyssä vuonna 1985. Samoissa kisoissa hän sai hopeaa nojapuilla ja hevosella. Vuonna 1987 hän saavutti EM-hopeaa rekillä ja hypyssä.

## Lähteet

* 
* 
* 

### Viitteet
Karen Gillan

**Karen Sheila Gillan** (s. 28. marraskuuta 1987 Inverness, Skotlanti) on skotlantilainen näyttelijä ja malli. Gillan tunnetaan erityisesti roolistaan Tohtorin matkakumppanina Amy Pondina televisiosarjassa *[[Doctor Who]]*. Hahmo oli erittäin suosittu ja oli mukana monissa sarjaan liittyvissä oheistuotteissa, kuten kirjoissa ja videopeleissä.

## Ura
Gillan aloitti uransa nuorisoteatterituotannoissa. Hän muutti 16-vuotiaana Invernessistä Edinburghiin näyttelijäopintoja varten. Myöhemmin Gillan opiskeli näyttelemistä lontoolaisessa Italia Conti -koulussa. Hänen ensiesiintymisensä 2000-luvun *Doctor Whossa* tapahtui neljännen kauden jaksossa ”Pompeijin liekit” (). Tuolloin hänellä oli kuitenkin vain pieni sivuosa roomalaisen ennustajan roolissa. Amy Pondia Gillan näytteli ensimmäisen kerran viidennen tuotantokauden ensimmäisessä jaksossa vuonna 2010. Hän jätti sarjan yhdessä Rory Williamsia esittäneen Arthur Darvillin kanssa seitsemännellä kaudella. Tohtorin kumppanina Gillanin korvasi Claraa esittävä Jenna Coleman.

Gillanin jätettyä *Doctor Whon* vuonna 2012 Shonda Rhimes tarjosi hänelle uuden yhdysvaltalaisen televisiosarjan pääosaa. Gillan kuitenkin kieltäytyi tarjouksesta, koska oli jo lupautunut näyttelemään John Mackayn ohjaamassa indie-elokuvassa *[[Not Another Happy Ending]]*.

Marvel Studiosin avaruuteen sijoittuvassa seikkailuelokuvassa *[[Guardians of the Galaxy]]* (2014) Gillan esiintyi Nebulan roolissa. Hän jatkaa roolissaan Nebulana myös elokuvan jatko-osassa *[[Guardians of the Galaxy Vol. 2]]* (2017) sekä elokuvissa **' (2018) ja **' (2019).

*[[FHM]]* valitsi Gillanin maailman sadan seksikkäimmän naisen luetteloonsa 2011 ja 2012. Noina vuosina lehti asetti hänet sijoille 42 ja 36.

## Filmografia

## Palkinnot ja ehdokkuudet

## Lähteet

## Aiheesta muualla

*
Mathilda Berwald

**Mathilda Charlotta Berwald** (o.s. Cohn, 9. maaliskuuta 1798 Helsinki – 3. toukokuuta 1877 Tukholma) oli suomalaissyntyinen Ruotsissa vaikuttanut ooppera- ja konserttilaulaja. 

Berwald esiintyi muun muassa Berliinin oopperassa sekä Kööpenhaminassa Tanskan kuninkaalliselle perheelle. Vuonna 1834 hänet nimitettiin Ruotsin kuninkaallisen hovin 1. hovilaulajaksi. Myöhemmin Berwld kiersi konsertoimassa muun muassa Suomessa, Tanskassa sekä Saksassa.

Berwald avioitui vuonna 1817 ruotsalaisen konserttimuusikon ja kapellimestarin Johan Fredrik Berwaldin kanssa. He saivat kolme tytärtä, joista Julie Mathilda tuli tunnetuksi oopperalaulajana sekä Hedvig Eleonora pianistina.

## Lähteet
Ethyl Corporation

**Ethyl Corporation**, alkuperäiseltä nimeltään *Ethyl Gasoline Corporation*, on kolmen johtavan amerikkalaisen yrityksen vuonna 1923 perustama yhtiö, joka valmisti bensiinin lisäaineeksi tetraetyylilyijyä. Aineen keksijä Thomas Midgley pyrki kaikin keinoin salaamaan sen vahingollisuuden työntekijöitä ja ympäristöä kohtaan. Hän tiesi aineen myrkyllisyyden, sillä oli itsekin saanut työpaikalla lyijymyrkytyksen. Yhtiön omistivat General Motors, Du Pont ja Standard Oil.

Tetraetyylilyijyn ympäristövaikutukset tulivat esille tutkija Clair Pattersonin väitöskirjatyön ansiosta. Hän aloitti aiheen tutkimukset vuonna 1948. Hän tutki lyijyn ja uraanin määriä vanhoista kivinäytteistä. Tutkimukset olivat vaikeita, koska ne vaativat suurta tarkkuutta ja näytteet saastuivat nopeasti, jos ne joutuivat kosketuksiin ilman kanssa. Ihmisten lyijypitoisuutta tutkittiin ulosteiden perusteella, mutta ne eivät paljastaneet mitään, koska lyijy ei poistu elimistöstä. Lopulta otettiin käyttöön Grönlannin ikijään kairaukset. Sen avulla Patterson sai selville ilmakehän lyijypitoisuuden muutoksen: se oli 625-kertaistunut sadan vuoden aikana. Patterson piti selvänä, että syy oli bensiinin lisäaineessa.

Patterson alkoi taistella lyijypitoisen bensiinin kieltämiseksi. Ethyl Corporation käytti runsaasti rahaa oman asiansa puolesta, mutta 1970-luvulla ympäristönsuojelu sai voiton. Yhdysvalloissa säädettiin jo vuonna 1963 ilmanpuhtauslaki (*U.S. Clean Air Act*), johon vuonna 1970 tehdyllä “Muskie Act” -muutoksella lyijypitoinen bensiini kiellettiin. Lyijyä sisältävät sisämaalit ja ruokasäilykepurkkien lyijy kiellettiin vieläkin myöhemmin.
## Lähteet
Yarisley Silva

**Yarisley Silva Rodríguez** (s. 1. kesäkuuta 1987 Pinar del Río) on kuubalainen seiväshyppääjä. Hän on maailmanmestari ja olympiahopeamitalisti.

Silvan henkilökohtainen ennätys on ulkoradoilla 491 cm (2015) ja sisäradoilla 482 cm (2013).

## Ura
### Uran alkuvuodet
Silva osallistui ensimmäisiin seiväskilpailuihinsa 12-vuotiaana. Hänen äitinsä oli keihäänheittäjä. Silva ylitti neljä metriä ensimmäisen kerran vuonna 2004 ja 410 cm seuraavana vuonna.

### Kansainväliset kilpailut ja olympiamitali
Silva edusti Kuubaa Pekingin olympialaisissa 2008, mutta karsiutui loppukilpailusta tuloksella 415. Kaudella 2011 hän kilpaili laajasti kansainvälisissä kilpailuissa ja ylsi kolmen parhaan joukkoon eri puolilla Eurooppaa. Silva paransi kauden aikana viisi kertaa henkilökohtaista ennätystään. Hänen kauden paras tuloksensa oli 475 cm.

Silva kilpaili sisäradoilla ensimmäisen kerran vuonna 2012. Helmikuussa hän paransi Kuuban ennätystä 460 cm:ään. Lontoon olympialaisissa 2012 Silva sivusi ennätystään ylitettyään 475 cm ja saavutti olympiahopeaa. Moskovan MM-kilpailuissa 2013 Silva sai pronssia tuloksella 482. Hän voitti sisäratojen maailmanmestaruuden Sopotissa 2014 tuloksella 470. Pekingin MM-kisoissa 2015 Silva voitti kultaa tuloksella 490 ja Lontoon MM-kilpailuissa 2017 pronssia tuloksella 465.

Silvaa valmentaa Alexander Navas ja hänen kuubalainen kollegansa Lázaro Borges.

### Saavutukset

## Lähteet

## Aiheesta muualla

* Yarisley Silva Bio, Stats, and Results  Olympics at Sports-Reference.com 
*
Dominique Dawes

**Dominique Dawes** (s. 20. marraskuuta 1976 Silver Spring, Maryland, Yhdysvallat) on yhdysvaltalainen telinevoimistelun olympiavoittaja.

Dawes saavutti Barcelonan olympialaisissa 1992 pronssia joukkuekilpailussa. Atlantan olympialaisissa 1996 hän voitti kultaa joukkuekilpailussa ja saavutti pronssia permannolla. Lisäksi hän sijoittui neljänneksi nojapuilla, kuudenneksi hypyssä sekä 17:nneksi moniottelussa. Kolmansissa olympialaisissaan Sydneyssä 2000 hän saavutti pronssia joukkuekilpailussa.

MM-kilpailuissa Dawes saavutti hopeaa puomilla ja nojapuilla vuonna 1993, hopeaa joukkuekilpailussa vuonna 1994 sekä pronssia puomilla vuonna 1996.

## Lähteet
* 
* 

### Viitteet

## Aiheesta muualla
* Dominique Dawesin kotisivu
Amy Chow

**Amy Chow** (s. 15. toukokuuta 1978 San José, Kalifornia, Yhdysvallat) on yhdysvaltalainen telinevoimistelun olympiavoittaja.

Chow voitti Atlantan olympialaisissa 1996 kultaa joukkuekilpailussa ja saavutti hopeaa nojapuilla. Sydneyssä 2000 hän saavutti pronssia joukkuekilpailussa sekä sijoittui 14:nneksi moniottelussa.

MM-kilpailuissa Chow saavutti hopeaa joukkuekilpailussa vuonna 1994.

Urheilu-uransa jälkeen Chow kouluttautui lastenlääkäriksi.

## Lähteet
* 
* 

### Viitteet
Dominique Moceanu

**Dominique Moceanu** (s. 30. syyskuuta 1981 Hollywood, Los Angeles, Kalifornia, Yhdysvallat) on yhdysvaltalainen telinevoimistelun olympiavoittaja.

Moceanu voitti Atlantan olympialaisissa 1996 kultaa joukkuekilpailussa sekä sijoittui neljänneksi permannolla, kuudenneksi puomilla ja yhdeksänneksi moniottelussa.

MM-kilpailuissa Moceanu saavutti hopeaa puomilla ja pronssia joukkuekilpailussa vuonna 1995.

## Lähteet
* 
* 

### Viitteet

## Aiheesta muualla
* Dominique Moceanun kotisivu
Kerri Strug

**Kerri Allyson Strug** (s. 19. marraskuuta 1977 Tucson, Arizona, Yhdysvallat) on yhdysvaltalainen telinevoimistelun olympiavoittaja.

Strug saavutti olympialaisten joukkuekilpailussa pronssia Barcelonassa 1992 ja voitti kultaa Atlantassa 1996. Atlantassa hän oli karsintakilpailussa paras permannolla, viides hypyssä ja seitsemäs moniottelussa, mutta ei voinut osallistua näiden finaaleihin joukkuekilpailussa tapahtuneen loukkaantumisen vuoksi. Joukkuekilpailussa Yhdysvaltain joukkueen viimeisenä telineenä oli hyppy ja Strug oli heidän viimeinen hyppääjänsä. Hän loukkasi nilkkansa jo ensimmäisen hyppynsä alastulossa mutta suoritti vielä toisen hyppynsä varmistaakseen Yhdysvalloille kultamitalin.

MM-kilpailuissa Strug saavutti joukkuekilpailussa hopeaa vuosina 1991 ja 1994 sekä pronssia vuonna 1995.

## Siviilielämä
Strug on uskonnoltaan juutalainen ja on ollut aviossa asianajaja Robert Fischerin kanssa huhtikuusta 2010 lähtien. Parin esikoispoika syntyi maaliskuussa 2012 ja tytär kesäkuussa 2014.

## Lähteet
* 
* 

### Viitteet

## Aiheesta muualla
* Kerri Strugin kotisivu
Mikronesiankottarainen

**Mikronesiankottarainen** (*Aplonis opaca*) on kottaraisten heimoon kuuluva varpuslintu.

## Levinneisyys
Mikronesiankottaraista tavataan hajanaisella alueella Mikronesiassa. Sen on raportoitu olevan runsaslukuinen, ja se on luokiteltu elinvoimaiseksi.

## Lähteet
Jaycie Phelps

**Jaycie Phelps** (s. 26. syyskuuta 1979 Indianapolis, Indiana, Yhdysvallat) on yhdysvaltalainen telinevoimistelun olympiavoittaja.

Phelps voitti Atlantan olympialaisissa 1996 kultaa joukkuekilpailussa. Henkilökohtaisen moniottelun karsinnassa hän sijoittui 17:nneksi ja yksittäisten telineitten karsintakilpailuissa parhaimmillaan 13:nneksi nojapuilla.

MM-kilpailuissa Phelps joukkuekilpailussa hopeaa vuonna 1994 sekä pronssia vuonna 1995.

## Lähteet
* 
* 

### Viitteet

## Aiheesta muualla
* Jaycie Phelps US Gymnastics Hall of Famen sivuilla
Ignazio Marino

**Ignazio Roberto Maria Marino** (s. 10. maaliskuuta 1955 Genova, Italia) on italialainen Demokraattisen puolueen poliitikko. Hän toimi Rooman 64. pormestarina kesäkuusta 2013 lokakuuhun 2015. Hän erosi virastaan, kun yli puolet Rooman valtuutetuista erosi hänen peruttua aikaisemman eroilmoituksensa. Hän itse väitti joutuneensa pääministeri Matteo Renzin juonittelun kohteeksi. Skandaali koski yksityisiä illallisia, joiden väitetään maksetun kaupungin varoilla. Marino kiisti väärinkäytökset. Monet roomalaiset valittivat myös, että kunnalliset palvelut, kuten roskien kerääminen ja teiden kunnossapito, ovat heikentyneet Marinon kaudella. Marinoa kritisoitiin myös siitä, ettei hän estänyt väitetyn mafiapomon loistokkaita hautajaisia kaupungissa. Mutta hänen kannattajansa sanovat, että hän peri joukon ongelmia oikeistolaiselta edeltäjältään, jota tutkitaan korruptiosta. Eronsa jälkeen Marino muutti Yhdysvaltoihin, Philadephian Thomas Jefferson -yliopistoon. Hänellä oli siellä erilaisia tehtäviä kirurgian professorina, strategiajohtajana ja neuvonantajana.

Vuodesta 2006 toukokuuhun 2013 Marino oli Italian senaatin jäsen.

Koulutukseltaan Marino on elinsiirtoihin erikoistunut kirurgi. Hän on opiskellut lääketiedettä ja kirurgiaa Italiassa, Britannassa ja Yhdysvalloissa.

Hän on istunut Euroopan parlamentissa vuodesta 2024 lähtien. Hän on Vihreät / Euroopan vapaa allianssi -ryhmän varapuheenjohtaja, ja edustaa sitä budjettivaliokunnassa ja neljässä muussa valiokunnassa.

## Lähteet
Polynesiankottarainen

**Polynesiankottarainen** (*Aplonis tabuensis*) on kottaraisten heimoon kuuluva varpuslintu.

## Levinneisyys
Polynesiankottaraista tavataan hajanaisella alueella Melanesiassa ja Polynesiassa. Vaikka sen levinneisyysalue on pieni, on sen kuvattu olevan yleinen monilla saarilla ja se on luokiteltu elinvoimaiseksi.

## Lähteet
Samoankottarainen

**Samoankottarainen** (*Aplonis atrifusca*) on kottaraisten heimoon kuuluva varpuslintu.

## Levinneisyys
Samoankottaraista tavataan Samoassa ja Amerikan Samoassa. Lajin on kuvattu olevan yleinen, ja se on luokiteltu elinvoimaiseksi, vaikkakin sen levinneisyysalue on pieni.

## Lähteet
Amanda Borden

**Amanda Borden** (s. 5. toukokuuta 1977 Cincinnati, Ohio, Yhdysvallat) on yhdysvaltalainen telinevoimistelun olympiavoittaja.

Borden voitti Atlantan olympialaisissa 1996 kultaa joukkuekilpailussa. Permannon karsintakilpailussa hän sijoittui kymmenenneksi.

MM-kilpailuissa Borden saavutti joukkuekilpailussa hopeaa vuonna 1994.

Borden omistaa Gold Medal Gymnastics -nimisen voimistelukoulun Arizonassa.

## Lähteet
* 
* 

### Viitteet
Rarotongankottarainen

**Rarotongankottarainen** (*Aplonis cinerascens*) on kottaraisten heimoon kuuluva varpuslintu.

## Levinneisyys
Rarotongankottaraista tavataan kotoperäisenä Cookinsaariin kuuluvalla Rarotongan saarella. Sen kannaksi arvioidaan 1&nbsp;000–2&nbsp;499 yksilöä. Laji oli 1800-luvulla runsas, mutta nykyisin se luokitellaan silmälläpidettäväksi.

## Elintavat
Rarotongankottarainen elää luonnontilaisissa vuoristometsissä ja liikkuu yksittäin tai pareittain. Se käyttää ravinnokseen mettä, hedelmiä ja hyönteisiä. Laji pesii puunkoloon ja käyttää samaa koloa vuodesta toiseen. Pesintä tapahtuu elokuun ja joulukuun välillä.

## Lähteet
Monster Tour

**Monster Tour** oli yhdysvaltalaisen rockmusiikkia esittävän Kiss-yhtyeen maailmankiertue. Kiertue promotoi yhtyeen syksyllä 2012 julkaisemaa, 20. studioalbumia *[[Monster (Kissin albumi)|Monster]]*. 

Kiertue käynnistyi 7. marraskuuta 2012 Etelä-Amerikasta, jossa yhtye konsertoi Buenos Airesin River Plate Stadiumilla. Vuoden 2013 keväällä yhtye aloitti kiertueen Australian-osuuden Perthistä ja toukokuun alussa Euroopan-osion Tukholmasta. Kiss konsertoi kiertueen Euroopan-osiolla myös Suomessa, Helsingin Hartwall Areenalla 3. kesäkuuta. Euroopan-osion käynnistyessä Kiss otti käyttöönsä myös uuden Spider-lavarakennelman ja uudet hydrauliset nostimet, joilla yhtyeen jäsenet voidaan nostaa useiden metrien korkeuteen seisomakatsomon yleisön ylle.

Kiertueen Pohjois-Amerikan-osio käynnistyi vuoden 2013 heinäkuussa Kanadan Victoriasta, minkä jälkeen yhtye jatkoi kiertuetta syksyllä Japaniin. 

## Kiertuepäivämäärät

## Kiertueen settilista

### Etelä-Amerikka
# "Detroit Rock City"
# "Shout It Out Loud"
# "Calling Dr. Love"
# "Hell or Hallelujah"
# "Wall of Sound"
# "Hotter Than Hell" 
# "I Love It Loud"
# "Outta This World" 
# "God of Thunder" 
# "Psycho Circus"
# "War Machine"
# "Love Gun"
# "Black Diamond"

Encore:
# "Lick It Up"
# "I Was Made For Lovin You"
# "Rock and Roll All Nite"

### Eurooppa
# "Psycho Circus"
# "Shout It Out Loud"
# "Let Me Go, Rock 'n' Roll"
# "I Love It Loud"
# "Hell or Hallelujah"
# "War Machine"
# "Heaven's on Fire"
# "Deuce"
# "Say Yeah"
# "Shock Me"
# "Outta This World" 
# "God of Thunder" 
# "Lick It Up"
# "Love Gun" 
# "Rock and Roll All Nite"

Encore:
# "Detroit Rock City"
# "I Was Made For Lovin You"
# "Black Diamond"

### Australia
# "Detroit Rock City"
# "Shout It Out Loud"
# "Deuce"
# "Firehouse"
# "Hell or Hallelujah"
# "Calling Dr. Love"
# "Outta This World" 
# "Psycho Circus"
# "I Love It Loud" 
# "Shandi" 
# "Crazy Crazy Nights"
# "War Machine"
# "Love Gun" 
# "Rock and Roll All Nite"

Encore:
# "Lick It Up"
# "Black Diamond"

## Lämmittelijät

* Diva Demolition (Australia)
* Thin Lizzy (Australia)
* Mötley Crüe (Australia)
* Reckless Love (Suomi)
* Kvelertak (Stavanger)
* Ingenting (Stavanger)
* Five Finger Death Punch (Kööpenhamina, Berliini)
* Rival Sons (Zürich)
* Shinedown (Kanada)
* Leogun (Yhdysvallat)
* Satan Takes A Holiday (Ruotsi)
* Hardcore Superstar (Ruotsi)
Michel Knuysen

**Michel Jules Lodewijk Knuysen** (25. lokakuuta 1929 Wijnegem – 6. toukokuuta 2013 Antwerpen) oli belgialainen soutaja, olympiamitalisti ja Euroopan mestari.

Knuysen saavutti parinsa Robert Baetensin kanssa perämiehettömässä kaksikossa olympiahopeaa Helsingissä 1952. Voittaja Yhdysvalloille belgialaiset hävisivät 2,8 sekuntia. Melbournessa 1956 belgialaiset eivät selviytyneet loppukilpailuun. Euroopan-mestaruuskilpailuista Knuysen saavutti yhteensä neljä mitalia, joista yhden kultaisen.

Knuysen kuoli Antwerpenissä 6. toukokuuta 2013, 83-vuotiaana.

## Lähteet
* 

### Viitteet
Billie Dawe

**William "Bill, Billy, Billie" Dawe** (8. kesäkuuta 1924 Cochrane – 20. toukokuuta 2013) oli kanadalainen jääkiekkoilija, olympiavoittaja ja maailmanmestari.

Dawe kuului Kanadan olympiakultaa Oslossa 1952 ja maailmanmestaruuden Yhdistyneessä kuningaskunnassa 1950 voittaneisiin joukkueisiin. Oslon olympiaturnauksessa hän pelasi kahdeksassa ottelussa tehden kuusi maalia ja antaen kuusi maaliin johtanutta syöttöä.

Dawe kuoli 20. toukokuuta 2013, 88-vuotiaana.

## Lähteet
* 

### Viitteet
Wayne Maki

**Wayne Maki** (myös muodossa **Mäki**) (20. marraskuuta 1944 Sault Ste. Marie, Ontario, Kanada – 12. toukokuuta 1974 Sault Ste. Marie, Ontario, Kanada) oli kanadalainen jääkiekkoilija, joka edusti NHL:ssä Chicago Black Hawksia, St. Louis Bluesia ja Vancouver Canucksia. Hän oli yksi Canucksin varhaisia tähtipelaajia aina kuolemaansa saakka. Taustaltaan hän oli kanadansuomalainen ja puhui myös suomea jonkin verran.

Maki pelasi urallaan runkosarjassa yhteensä 246 NHL-ottelua, teki niissä 57 maalia, antoi 79 maaliin johtanutta syöttöä ja teki näin yhteensä 136 tehopistettä. Jäähyminuutteja hänelle kertyi 184. Kahdesta pudotuspeliottelusta hänelle tilastoitiin yksi maali ja kaksi rangaistusminuuttia.

Wayne Makin vanhempi veli Chico Maki oli myös NHL-jääkiekkoilija. Hän pelasi 841 NHL-ottelua, kaikki Chicago Blackhawksin joukkueessa.

## Ura
### Varaus ja uran alku
St. Louis Blues varasi Mäen NHL:ään vuonna 1969. Hän oli pelannut ammattilaistasolla CPHL-liigassa St. Louis Braves -seurassa vuodesta 1964 alkaen. Ennen kauden alkua käydyssä ottelussa Boston Bruinsin kanssa Maki ja Bruinsin puolustaja Ted Green ajautuivat veriseen tappeluun, jossa Green sai iskun päähänsä. Seurauksena hänen kallonsa murtui ja hän sai aivovaurion. Maki lähetettiin välittömästi Buffalo Bisons -farmiseuraan AHL-liigaan.

### Vancouver Canucksissa
Canucks varasi Makin vuoden 1970 laajennus-draftissa. Makista tuli yksi seuran ensimmäisistä suurista tähdistä hänen oltuaan joukkueensa parhaiden pisteidentekijöiden joukossa molempina täysinä kausinaan, 1970–1971 ja 1971–1972.

### Uran loppu ja kuolema
Makin upaavasti alkanut ura päättyi, kun kahden ja puolen Canucksissa pelatun kauden jälkeen hänellä diagnosoitiin aivokasvain joulukuussa 1972. Hän kuoli sairauteen 12. toukokuuta 1974 vain 29-vuotiaana. Canucks jäädytti epävirallisesti hänen pelinumeronsa 11. Kukaan ei käyttänyt Canucksissa kyseistä numeroa ennen kuin Mark Messier liittyi joukkueeseen kaudeksi 1997–1998.

## Lähteet
Eskild Ebbesen

**Eskild Balschmidt Ebbesen** (s. 27. toukokuuta 1972 Silkeborg) on tanskalainen soudun kolminkertainen olympiavoittaja.

Ebbesen on kuulunut olympiakultaa voittaneeseen Tanskan kevyen nelosen venekuntaan Atlantassa 1996, Ateenassa 2004 ja Pekingissä 2008 sekä pronssimiehistöön Sydneyssä 2000 ja Lontoossa 2012. Yksikään tanskalaisurheilija ei ole saavuttanut enempää olympiamitaleja.

MM-kilpailuissa Ebbesen on saavuttanut kevyessä nelosessa kultaa Indianapolisissa 1994, Aiguebelettessa 1997, Kölnissä 1998, St. Catharinesissa 1999, Sevillassa 2002 ja Milanossa 2003 sekä hopeaa Tampereella 1995 ja Luzernissa 2001. Kevyessä kahdeksikossa hän sai MM-hopeaa Roudnicessa 1993.

Ebbesen työskentelee terveydenhuoltoalalla.

## Lähteet
Sissinghurstin linna

**Sissinghurstin linna** (*Sissinghurst Castle*) on puutarha ja entinen linna Kaakkois-Englannissa Kentin kreivikunnassa sijaitsevassa Sissinghurstin kylässä.

## Historia
Ensimmäiset tiedot Sissinghurstista ovat vuodelta 1235, jolloin sen omistajana oli De Saxingherstin suku. Suku kuitenkin hiipui. Myöhemmin Sissinghurst tuli Bakerin suvun haltuun, joka tuli hyvin toimeen hovin kanssa. Varsinaisen linnan rakennutti varakas aatelinen Sir John Baker 1540-luvulla. Hänen poikansa Sir Richard Baker laajensi linnaa ja rakennutti sen kaksoistornin vuonna 1573 linnassa vierailleen kuningatar Elisabet I:n kunniaksi. Seuraavien omistajien aikana linna alkoi vähitellen rapistua. 1700-luvun puolivälissä käydyn seitsenvuotisen sodan aikana valtio vuokrasi linnan ranskalaisten merisotilaiden sotavankileiriksi. Sodan jälkeen linna purettiin, ja siitä jäi jäljelle vain kaksoistorni, pala muuria ja kappalaiselle rakennettu talo linnan vierestä. 1800-luvun alussa kaksoistornin yhteyteen rakennettiin nykyinen talo maanviljelystilan päärakennukseksi.

## Sissinghurstin puutarha

1930-luvulla Sissinghurstin tilan ostivat kirjailijapariskunta Vita Sackville-West ja Harold Nicolson. Tila oli tuolloin ränsistynyt. He alkoivat kunnostaa sitä ja rakentaa puutarhaa, josta tuli parinkymmenen vuoden työn ansiosta yksi Englannin kauneimmista. Puutarha on suosittu matkailukohde. Nykyään sen omistaa National Trust, jolle pariskunnan pojat sen lahjoittivat välttyäkseen perintöveroilta.

## Lähteet

## Aiheesta muualla
House of Gold & Bones Part 2

**House of Gold & Bones Part 2** on yhdysvaltalaisen Stone Sourin viides studioalbumi ja se on tupla-konseptialbumin toinen osa Albumi julkaistiin Roadrunner Records levy-yhtiön kautta 3. huhtikuuta 2013 Japanissa, 8. huhtikuuta 2013 Yhdistyneessä kuningaskunnassa ja 9. huhtikuuta 2013 Yhdysvalloissa. Albumi nauhoitettiin Soundfarm Studiossa samanaikaisesti *[[House of Gold & Bones Part 1]]* kanssa, joka julkaistiin lokakuussa 2012. 

Stone Sour alkoi työstää albumia 19. maaliskuuta 2012.  Kitaristi Josh Rand huomautti, että albumi sisältää toisintoja ensimmäisestä albumista.  Esimerkkinä "The Conflagration" sisältää samoja lyriikoita kuin "The Travelers" (Parts 1 ja 2) ja "The House of Gold and Bones" sisältää saman bridge riffin kuin "Absolute Zero."  Rachel Bolan Skid Row -yhtyeestä soittaa bassoa molemmilla House of Gold and Bones -albumeilla.

## Kappaleet

## Kokoonpano
* Corey Taylor – laulu, piano (kappaleissa ”Red City”, ”Blue Smoke” ja ”Conflagration”)
* James Root – kitara
* Josh Rand – kitara
* Roy Mayorga – rummut, syntetisaattori, piano (kappaleet ”Red City”, ”Black John”, ”Sadist”, ”Peckinpah”, ”Patti”, ”Gravesend”, ”Blue Smoke” ja ”Do Me a Favor”)

;Muut muusikot
* Rachel Bolan – basso
* Kevin Fox – jousisovitukset ja sello (kappale ”Conflagration”)
* Karen Graves – ensimmäinen viulu (kappale ”Conflagration”)
* Kate Unrau – toinen viulu (kappale ”Conflagration”)
* Anna Redekop – alttoviulu (kappale ”Conflagration”)

## Listasijoitukset

## Arvostelut
* Kaaoszine: 9/10
* Soundi: 

## Lähteet
Christine Day

**Christine Day** (s. 23. elokuuta 1986) on jamaikalainen pikajuoksija, joka on erikoistunut 400 metrin juoksuihin.

Day karsiutui 400 metrin välierissä Berliinin MM-kilpailuissa 2009. Hän edusti Jamaikaa vuoden 2012 kesäolympialaisissa 400 metrin juoksussa ja 4&nbsp;×&nbsp;400 metrin viestissä. Day putosi 400 metrin juoksussa semifinaalissa, mutta voitti joukkuetoveriensa Rosemarie Whyten, Shericka Williamsin ja Novlene Williams-Mills kanssa pronssia viestissä. Glasgow'n Kansainyhteisön kisoissa 2014 hän saavutti pronssia 400 metrillä ajalla 51,09 ja kultaa 4&nbsp;×&nbsp;400 metrin viestissä. Hän sai IAAF World Relays -kilpailuissa hopeaa 4&nbsp;×&nbsp;400 metrin viestissä 2015. Pekingin maailmanmestaruuskilpailuissa 2015 Day oli neljäs 400 metrin juoksussa ennätyksellään 50,14 ja voitti kultaa 4&nbsp;×&nbsp;400 metrin viestissä. 

Rio de Janeiron olympialaisissa 2016 Day karsiutui 400 metrin välierissä. Hän juoksi 4&nbsp;×&nbsp;400 metrin viestin alkuerissä. Loppukilpailussa Jamaika saavutti toisella kokoonpanolla hopeaa. Hän saavutti IAAF World Relays -kilpailuissa 2017 pronssia juostuaan 4&nbsp;×&nbsp;400 metrin alkueräjuoksussa. Gold Coastin Kansainyhteisön kisoissa 2018 hän voitti kultaa 4&nbsp;×&nbsp;400 metrin viestissä. 

## Lähteet
Qieyang Shijie

**Qieyang Shenjie** (, eli **Choeyang Kyi** , s. 11. marraskuuta 1990 Haibein tiibetiläisten autonominen prefektuuri) on kiinalainen kävelyn olympiavoittaja.

Qieyang sijoittui Daegun MM-kilpailuissa 2011 20 kilometrin kävelyssä alun perin viidenneksi (ajalla 1.31.14), mutta nousi myöhemmin kolmannelle sijalle Olga Kaniskinan ja Anisja Kirdjapkinan dopinghylkäysten takia. Vuoden 2012 kesäolympialaisissa Lontoossa hän oli samalla matkalla alun perin kolmas Aasian ennätysajalla 1.25.16, mutta nousi Jelena Lašmanovan ja Olga Kaniskinan dopinghylkäysten jälkeen lopulta kultamitalistiksi. Moskovan MM-kilpailuissa 2013 hän oli viidestoista. Rio de Janeiron olympialaisissa 2016 hän sijoittui viidenneksi. Jakartan Aasian kisoissa 2018 hän sai hopeaa ajalla 1.29.15. Dohan MM-kilpailuissa 2019 hän saavutti 20 kilometrin kävelyssä hopeaa ajalla 1.33.10. Vuonna 2021 järjestetyissä Tokion olympialaisissa hän sijoittui seitsemänneksi. Eugenen MM-kilpailuissa 2022 hän saavutti pronssia 20 kilometrillä ajalla 1.27.56 ja 35 kilometrillä ajalla 2.40.37.

Qieyang käveli 20 kilometrin ennätyksensä 1.24.45 Huangshanissa 20. maaliskuuta 2021.

## Lähteet
Bensow

**Bensow** on seuraavien henkilöiden sukunimi:

* Folke Bensow (1886–1971), ruotsalainen arkkitehti
* Wilhelm Bensow (1864–1949), suomalainen kauppaneuvos ja *Ab Wilhelm Bensow Oy*:n perustaja.
Derek Drouin

**Derek Drouin** (s. 6. maaliskuuta 1990 Sarnia, Ontario) on kanadalainen korkeushyppääjä, olympiavoittaja ja maailmanmestari.

## Ura
Yliopistourheilussa Drouin on voittanut NCAA:n mestaruuskilpailuissa kultaa korkeushypyssä ulkoradoilla vuosina 2010 ja 2013 sekä sisäradoilla 2010, 2011 ja 2013. Hän on myös kuusinkertainen Kanadan-mestari vuosilta 2010 ja 2012–2016.

Vuonna 2007 Drouin oli Ostravan alle 18-vuotiaiden MM-kisoissa kymmenes. Hän saavutti ensimmäisen kerran kansainvälistä menestystä voitettuaan kultaa nuorten Pan-Amerikan -kisoissa 2009 tuloksella 227 cm. 

Lontoon olympialaisissa 2012 Drouin oli alun perin kolmas tuloksella 229 cm, mutta nousi myöhemmin Ivan Uhovin dopinghylkäyksen jälkeen hopeamitalistiksi. Hän sai pronssia Moskovan MM-kilpailuissa 2013 tuloksella 238 cm, joka oli samalla myös Kanadan ennätys. Drouin paransi Kanadan ennätystään tulokseen 240 cm Des Moines'ssa huhtikuussa 2014. Hän voitti kultaa Glasgow'n Kansainyhteisön kisoissa 2014 tuloksella 231 cm.

Pan-Amerikan kisoissa 2015 Drouin voitti kultaa tuloksella 237 cm. Hän voitti maailmanmestaruuden Pekingissä 2015 uusinnan jälkeen tuloksella 234 cm. Drouin, Bohdan Bondarenko ja Zhang Guowei ylittivät 233, mutta eivät selvittäneet korkeutta 236 cm. Uusinnassa Drouin ylitti 234 cm, jonka muut pudottivat. Rion olympialaisissa 2016 Drouin voitti kultaa tuloksella 238 cm. Drouin selvitti jokaisen korkeuden ensimmäisellä yrittämällään paitsi 240 cm, josta hän pudotti kerran, mutta hänen ei tarvinnut käyttää kahta viimeistä yritystään, koska Bohdan Bondarenko, joka oli jättänyt yhden yrityksen 240 cm, ei onnistunut ainoassa yrityksessään.

## Henkilökohtaiset ennätykset

## Lähteet
Balladi 1

**Balladi 1** on Scandinavian Music Groupin 14. kesäkuuta 2013 julkaistu ensimmäinen single yhtyeen tammikuussa 2014 julkaistulta studioalbumilta *[[Terminal 2]]*. Singlen kanssa samanaikaisesti julkaistiin kappaleen musiikkivideo, jonka ovat ohjanneet, käsikirjoittaneet, kuvanneet ja leikanneet yhtyeen jäsenet Terhi Kokkonen ja Joel Melasniemi.

Kappaleen on säveltänyt Joel Melasniemi ja sanoittanut Terhi Kokkonen.

## Kappaleet
#

## Listasijoitukset

## Lähteet
OGLE-2005-BLG-169Lb

**OGLE-2005-BLG-169Lb** on eksoplaneetta, joka löydettiin 10. maaliskuuta 2006. Se kiertää tähteä OGLE-2005-BLG-169L noin 8&nbsp;800 valovuoden päässä Maasta, Jousimiehen tähdistön suunnalla.

Planeetta kiertää emotähteään 2,8 AU:n etäisyydellä, ja sen kiertoaika on noin 9 vuotta. Planeetan massa vastaa noin 0,04 Jupiterin massaa (12,7 Maan massaa). Planeetta on todennäköisesti kylmä kaasujättiläinen.

## Lähteet
*

### Viitteet
HD 224693 b

**HD 224693 b** on eksoplaneetta, joka löydettiin 17. huhtikuuta 2006. Se kiertää keltaista alijättiläistähteä HD 224693 noin 307 valovuoden päässä Maasta, Valaskalan tähdistön suunnalla.

Planeetta kiertää emotähteään 0,233 AU:n etäisyydellä, ja sen kiertoaika on noin 27 päivää. Planeetan massa vastaa noin 0,71 Jupiterin massaa. Planeetta on todennäköisesti kaasujättiläinen.

## Lähteet
*

### Viitteet
HD 86081 b

**HD 86081 b** on eksoplaneetta, joka löydettiin 17. huhtikuuta 2006. Se kiertää keltavalkoista F-tyypin kääpiötähteä HD 86081 noin 297 valovuoden päässä Maasta, Sekstantin tähdistön suunnalla.

Planeetta kiertää emotähteään 0,039 AU:n etäisyydellä, ja sen kiertoaika on noin 2 päivää. Planeetan massa vastaa noin 1,5 Jupiterin massaa. Planeetta on siis niin sanottu kuuma jupiter.

## Lähteet
*

### Viitteet
OGLE-2003-BLG-235Lb

**OGLE-2003-BLG-235Lb** (vaihtoehtoinen nimitys **MOA-2003-BLG-53Lb**) on eksoplaneetta, joka löydettiin 15. huhtikuuta 2004. Se kiertää G-tyypin pääsarjan tähteä OGLE-2003-BLG-235L noin 17&nbsp;000 valovuoden päässä Maasta, Jousimiehen tähdistön suunnalla.

Planeetta kiertää emotähteään 5,1 AU:n etäisyydellä. Planeetan massa vastaa noin 2,6 Jupiterin massaa. Planeetta on todennäköisesti kylmä kaasujättiläinen.

## Lähteet
*

### Viitteet
Vaatimaton ehdotus, joka estäisi Irlannin lapsia olemasta taakaksi vanhemmilleen tai maalleen

**Vaatimaton ehdotus, joka estäisi Irlannin lapsia olemasta taakaksi vanhemmilleen tai maalleen** () on irlantilaisen kirjailijan Jonathan Swiftin vuonna 1729 julkaistu satiirinen pamfletti, jossa hän ehdottaa, että Irlantia vaivannut paha köyhyysongelma ratkaistaisiin siten, että yläluokka ostaisi alaluokan lapset ja söisi ne. 

Swiftin mukaan hänen ehdotuksensa toteuttaminen vähentäisi katolilaisten määrää ja saisi miehet kohtelemaan vaimojaan paremmin, koska he tietäisivät kuinka paljon rahaa vauvalla voitaisiin ansaita. Lisäksi ”nuori, hyvin imetetty terve lapsi on vuoden ikäisenä mitä ravitsevinta, herkullisinta ja terveellisintä ruokaa niin muhennettuna, paahdettuna, paistettuna kuin keitettynäkin” ja vauvojen surmatkin vähenisivät.

Pamfletti herätti aikalaisissa pahennusta, ja siitä järkytyttiin vielä Ruotsissa, kun pamfletti julkaistiin ruotsiksi vuonna 1832. Suomeksi se julkaistiin vuonna 1998.

## Lähteet

## Aiheesta muualla
*Koko kirja Google Booksissa
Victor Stabin

**Victor Stabin** (s. 5. maaliskuuta 1954 Brooklyn, New York) on yhdysvaltalainen taiteilija, maalari, kirjailija ja kuvittaja. Stabin on tunnettu työstään koulutuksen parissa, ja hänen teostaan *Daedal Doodle* (2011) on käytetty oppikirjana lukuisissa kouluissa.

Stabinin kuuluisiin töihin lukeutuvat myös eräät yhdysvaltalaiset postimerkit sekä Kiss-yhtyeen *[[Unmasked]]*-albumin kansikuva.
Wollmar Boström

**Wollmar Filip Boström** (15. kesäkuuta 1878 Strängnäs – 7. marraskuuta 1956) oli ruotsalainen tennispelaaja. Hän saavutti Lontoon kesäolympialaisissa 1908 pronssia sisänelinpelissä yhdessä Gunnar Setterwallin kanssa. Hän kilpaili myös Tukholman kesäolympialaisissa 1912 selviytyen puolivälieriin sekä kaksin- että nelinpelissä.

Boström toimi myös diplomaattina Yhdysvalloissa vuosina 1925–1945.

## Lähteet
Gerard McMahon

**Gerard McMahon** (tunnettu myös nimillä **Gerard McMann** ja **G Tom Mac**) (s. Gerard Thomas MacMahon, Birmingham, Britannia) on brittiläinen laulaja-lauluntekijä, multi-instrumentalisti ja tuottaja, joka on erikoistunut tekemään musiikkia elokuviin ja televisioon. Hän on myös G TOM MAC -nimisen yhtyeen perustajajäsen. 

McMahon tunnetaan parhaiten vuoden 1987 hitistä ”Cry Little Sister”, jonka hän levytti The Lost Boys -elokuvan soundtrackille.
Holly Knight

**Holly Knight** on yhdysvaltalainen Grammy-palkittu lauluntekijä ja muusikko, joka on kirjoittanut hittejä muun muassa Tina Turnerille, Pat Benatarille, Heartille ja Cheap Trickille. Hän on soittanut myös Device- ja Spider-nimisissä yhtyeissä, ja toiminut musiikkituottajana Los Angelesissa.

## Diskografia
*

## Lähteet